smcproject/ml-wiki-sentences huggingface dataset:
ശൈവ-വൈഷ്ണവ പ്രതിഷ്ഠകൾ ആണ് ഇരു ക്ഷേത്രങ്ങളിലായി കുടികൊള്ളുന്നത്.
വടക്ക് ശിവ-പാർവതി ക്ഷേത്രവും തെക്ക് വിഷ്ണു ക്ഷേത്രവുമാണ് ഉള്ളത്.
കൂടാതെ മഹാഗണപതി, ബ്രഹ്മരക്ഷസ്, നാഗരാജാവ്-നാഗയക്ഷി, യക്ഷി എന്നീ ആരാധനാമൂർത്തികളും ഉണ്ട്.
അഹിന്ദുക്കൾക്കും ക്ഷേത്രദർശനം അനുവദനീയമാണ് .
ക്ഷേത്രപരിസരത്തുള്ള ക്രൈസ്തവർ സ്വന്തം ആരാധനാലയം പോലെയാണ് ക്ഷേത്രത്തെ കാണുന്നത് .
ഐതിഹ്യം ചരിത്രം
ആയിരത്തിൽപ്പരം വർഷങ്ങൾ പഴക്കമുള്ള രണ്ടു ക്ഷേത്രങ്ങളാണ് ശ്രീ ഇണ്ടിളയപ്പ (ശിവൻ) - മഹാവിഷ്ണു ക്ഷേത്രങ്ങൾ.
ചരിത്രം പോലും ഇപ്പോൾ ജീവിച്ചിരിയ്ക്കുന്ന ഒരു വ്യക്തിയ്ക്കും അറിയില്ല എന്നതാണ് സത്യം.
കാരണം വളരെ കാലം മുൻപേ ഈ ക്ഷേത്രങ്ങൾ നശിച്ചു നാമാവശേഷമായിരുന്നു.
ഇരുനൂറു വർഷങ്ങൾക്കുമുൻപ് വേലുത്തമ്പി ദളവയെ തിരഞ്ഞുനടന്ന ബ്രിട്ടീഷുകാർ തകർത്തതാണ് ഈ ക്ഷേത്രങ്ങൾ എന്ന് കേട്ടുകേഴിവിയുണ്ട്.
തകർന്നുകിടന്നിരുന്ന ഈ ക്ഷേത്രങ്ങളിൽ മഹാവിഷ്ണുക്ഷേത്രം 1980-കളിൽ പുനർനിർമ്മിക്കുകയും മഹാവിഷ്ണുവിനെ ശ്രീ ഇണ്ടിളയപ്പനായി ആരാധിച്ചുപോരുകയും ചെയ്തു.
ഏകദേശം 20 വർഷങ്ങൾക്കുശേഷം ദേവപ്രശ്നം വയ്ക്കുകയും ദേവപ്രശ്നത്തിൽ ശ്രീ ഇണ്ടിളയപ്പൻ ശ്രീ മഹാവിഷ്ണുവല്ല ശ്രീ പരമശിവനാണെന്നും, ഇവിടം വാസ്തുശാസ്ത്രപ്രകാരം രണ്ടു ക്ഷേത്രങ്ങളാണെന്നും രണ്ടും തുല്യപ്രാധാന്യത്തോടുകൂടിയതാണെന്നു തെളിയുകയും ചെയ്തു.
കൂടാതെ ക്ഷേത്രത്തിന്റെ ഏകദേശം ഒരു കിലോമീറ്റർ ചുറ്റളവിൽ ഉപദേവതാപ്രതിഷ്ഠകളും ക്ഷേത്രാവശിഷ്ടങ്ങളും ദേവപ്രശ്നത്തിൽ കണ്ടെത്തുകയും ചെയ്തു.
ദേവപ്രശ്നപ്രകാരം തന്ത്രിസ്ഥാനം പാലാ പൂവരണി തേവണംകോട്‌  ഇല്ലം തന്ത്രിമാർക്കു നൽകുകയും ചെയ്തു.
ദേവപ്രശ്നത്തിനുശേഷം ശിവക്ഷേത്ര നിർമ്മാണപ്രവർത്തനങ്ങൾ ആരംഭിക്കുകയും ശിവപാർവതീ പ്രതിഷ്ഠകൾ നടത്തുകയും ചെയ്തു.
പിന്നീടുള്ള വർഷങ്ങളിൽ ശ്രീ മഹാഗണപതിയുടേയും നാഗദൈവങ്ങളുടെയും ബ്രഹ്മരക്ഷസ്സിന്റെയും പ്രതിഷ്ഠകൾ നടക്കുകയും ക്ഷേത്രചൈതന്യം പതിന്മടങ്ങ്‌ വർദ്ധിക്കുകയും ചെയ്തു.
ഇവിടെ രണ്ട് ക്ഷേത്രങ്ങളായിട്ടാണ് നിലകൊള്ളുന്നത്.
വടക്ക് ഇണ്ടിളയപ്പൻ (പരമശിവൻ ) ക്ഷേത്രവും തെക്ക് മഹാവിഷ്ണു ക്ഷേത്രവും.
ശിവ ക്ഷേത്രം വൃത്താകൃതിയിലുള്ള മഹാശ്രീകോവിലായി തീർത്തിരിക്കുന്നു.
ശിവക്ഷേത്രം - കിഴക്കോട്ടു ദർശനം നൽകി ശിവലിംഗ പ്രതിഷ്ഠയും കൂടാതെ അതേ ശ്രീകോവിലിൽ പടിഞ്ഞാറേ സോപാനത്തിലായി പാർവതീദേവിയുടെ പ്രതിഷ്ഠയും ഉണ്ട്.
കോവിലിന്റെ കന്നിമൂലയിൽ ശ്രീ മഹാഗണപതിയെ പ്രതിഷ്‌ഠിച്ചിരിക്കുന്നു.
ഗണപതിയുടെ കന്നിമൂലയിൽ നാഗദൈവങ്ങളും ബ്രഹ്മരക്ഷസും കുടിയിരിക്കുന്നു.
വിഷ്ണു ക്ഷേത്രം - മുന്നിലെ ഇടതുകയ്യിൽ ഗദയും പുറകിലെ ഇടതുകയ്യിൽ ചക്രവും വലതുകയ്യിൽ ശംഖും ധരിച്ചു നിൽക്കുന്ന വിഷ്ണു പ്രതിഷ്ഠയാണുള്ളത്.
വിഷ്ണു ക്ഷേത്രത്തിന്റെ തെക്കുകിഴക്ക് മാറി യക്ഷി കുടിയിരിക്കുന്നു.
മാരായിക്കോട് ഇണ്ടിളയപ്പൻ ക്ഷേത്രത്തിൽ തിരുവുത്സവം അഞ്ചു ദിനങ്ങൾ കൊണ്ടാടുന്നു.
മേട മാസത്തിലെ (ഏപ്രിൽ / മെയ്‌) രോഹിണി നാളിലാണ് തിരുവുത്സവം അവസാനിക്കുന്നത്.
ക്ഷേത്രത്തിലെത്തിച്ചേരാൻ
ഈ ക്ഷേത്രം നിലകൊള്ളുന്നത് വെട്ടിക്കവല പഞ്ചായത്തിൽ ഉളിയനാട് വാർഡിൽ മാരായിക്കോട് എന്ന സ്ഥലത്താണ്.
കൊട്ടാരങ്ങളുടെ നാടായ കൊട്ടാരക്കരയിൽ നിന്നും MC റോഡിൽ ഏകദേശം 4 കിലോമീറ്റർ തെക്കോട്ട്‌ (തിരുവനന്തപുരം റോഡ്‌) മാറി കരിക്കം അവിടെനിന്നും കിഴക്കെതെരുവ് റോഡിൽ 550 മീറ്റർ കഴിഞ്ഞു വലത്തോട്ട് തിരിഞ്ഞു 600 മീറ്റർ കൂടി യാത്രചെയ്താൽ ക്ഷേത്രസന്നിധിയിൽ എത്തിച്ചേരാം.
മാരരഞ്ജിനി ഇംഗ്ലീഷ് വിലാസം https://ml.wikipedia.org/wiki/Mararanjani
കർണാടക സംഗീതത്തിലെ 25ആം മേളകർത്താരാഗമാണ് മാരരജ്ഞനി .
ലക്ഷണം,ഘടന ആരോഹണംന്ന്സ രി2 ഗ3 മ1 പ ധ1 നി1 സ അവരോഹണം സ നി1 ധ1 പ മ1 ഗ3 രി2 സ
ബാണചക്രത്തിൽ ഉൾപ്പെടുന്ന രാഗമാണിത്.
കൃതികൾ കൃതി കർത്താവ് മാനസ ശ്രീരാമാ ത്യാഗരാജ സ്വാമികൾ രാമപതിനാ ബാലമുരളീകൃഷ്ണ ശരാവതി മുത്തുസ്വാമി ദീക്ഷിതർ
മാരവർമൻ രാജസിംഹൻ ഒന്നാമൻ ഇംഗ്ലീഷ് വിലാസം https://ml.wikipedia.org/wiki/Maravarman_Rajasimha_I
മധ്യകാല ദക്ഷിണേന്ത്യയിലെ ഒരു പാണ്ഡ്യരാജാവ് ആയിരുന്നു മാരവർമൻ രാജസിംഹൻ ഒന്നാമൻ ( 730 - 765 സി.ഇ).
പല്ലവഭഞ്ജന എന്നും അദ്ദേഹം അറിയപ്പെട്ടിരുന്നു.
കൊചടൈയൻ രണധീരന്റെ മകനും പിൻഗാമിയുമായിരുന്നു മാരവർമൻ രാജസിംഹൻ.
പല്ലവർക്കെതിരെയും കോങ്കു രാജ്യത്തും നേടിയ സുപ്രധാന വിജയങ്ങളാൽ അദ്ദേഹം അറിയപ്പെടുന്നു.
സിന്നമാനൂർ ഫലകങ്ങളിൽ പരാമർശിച്ചിട്ടുണ്ടെങ്കിലും, ഈ പാണ്ഡ്യരാജാവിനെക്കുറിച്ച് പ്രധാനമായും അറിവ് ലഭിക്കുന്നത് വെൽവിക്കുടി ദാനത്തിന്റെ ഫലകങ്ങളിൽ നിന്നാണ്.
ജീവചരിത്രം നന്ദിഗ്രാമത്തിന്റെ ഉപരോധം
ഗംഗരാജാക്കന്മാരുമായുള്ള യുദ്ധത്തിൽ പല്ലവ രാജാവായ പരമേശ്വരൻ രണ്ടാമൻ മരിച്ചപ്പോൾ, പല്ലവ രാജ്യത്തിൽ പ്രതിസന്ധി ഉടലെടുത്തു.
പല്ലവ അധികൃതർ രാജകുമാരനായ നന്ദിവർമൻ രണ്ടാമൻ പല്ലവമല്ലനെ അടുത്ത രാജാവായി തിരഞ്ഞെടുത്തു.
എന്നാൽ ഈ പ്രതിസന്ധിയിൽ രാജസിംഹൻ പരമേശ്വര രണ്ടാമന്റെ ചിത്രാമയ എന്ന് പേരുള്ള ഒരു മകന്റെ അവകാശവാദത്തെ പിന്തുണച്ചു.
നന്ദിഗ്രാമത്തിൽ നന്ദിവർമൻ രണ്ടാമനെതിരെയുള്ളആക്രമണങ്ങളിലും ഉപരോധത്തിലും രാജസിംഹൻ പങ്കെടുത്തതായി കരുതപ്പെടുന്നു.
വെൽവിക്കുടി ദാനത്തിന്റെ ഫലകങ്ങളിൽ നെടുവയൽ, കുറുമാടൈ, മന്നികുരിച്ചി (മന്നൈക്കുടി ), തിരുമംഗൈ, പുവാലൂർ, കോടുമ്പലൂർ എന്നിവിടങ്ങളിൽ അദ്ദേഹത്തിന്റെ വിജയങ്ങൾ രേഖപ്പെടുത്തിയിരിക്കുന്നു.
കുഴുമ്പൂരിലെ യുദ്ധത്തിൽ അദ്ദേഹം നന്ദിവർമൻ രണ്ടാമനെ പരാജയപ്പെടുത്തിയെന്നും വെൽവിക്കുടി ഫലകം രേഖപ്പെടുത്തുന്നു.
പല്ലവസൈന്യാധിപനായ  ഉദയചന്ദ്രൻ (പല്ലവമല്ലയുടെ ഉദയേന്ദിരം ഫലകങ്ങളിൽ സൂചിപ്പിച്ചതനുസരിച്ച്) ആക്രമണങ്ങളെ ചെറുക്കുകയും,  പാണ്ഡ്യന്മാരെ പരാജയപ്പെടുത്തുകയും ചെയ്തു.
അദ്ദേഹം ചിത്രാമയ രാജകുമാരനെ ശിരഛേദം ചെയ്തു  നന്ദിവർമൻ രണ്ടാമനു പല്ലവ സിംഹാസനം സുരക്ഷിതമാക്കിക്കൊടുത്തു.
സി.ഇ 760-ഓട് കൂടി ഗംഗന്മാരെ പരാജയപ്പെടുത്തിയതിനുശേഷവും പാണ്ഡവരുടെ വർദ്ധിച്ചുവരുന്ന ശക്തിയെ തടയാൻ പല്ലവർക്ക് കഴിഞ്ഞില്ല.
കൊങ്കു രാജ്യം
രാജസിംഹൻ ഒന്നാമൻ പെരിയലൂരിൽ യുദ്ധത്തിൽ വിജയിച്ചു, തുടർന്ന് കാവേരി നദി കടന്ന് മല കോംഗം എന്ന നാട്(ട്രിച്ചി, തഞ്ചാവൂർ ജില്ലകളുടെ അതിർത്തികൾ) കീഴടക്കി.
തോൽവി ഏറ്റുവാങ്ങിയ മലവ രാജാവ് മകളെ രാജസിംഹനെക്കൊണ്ട് വിവാഹം കഴിപ്പിച്ചു.
പാണ്ഡ്യരുടെ വിജയങ്ങൾ പാണ്ഡിക്കൊടുമുടി (കൊടുമുടി) വരെ വ്യാപിച്ചിരുന്നതായി കരുതപ്പെടുന്നു.
കുടൽ, വഞ്ചി, കോഴി എന്നീ നഗരങ്ങൾ പുതുക്കിപ്പണിഞ്ഞതായി രാജസിംഹൻ രേഖപ്പെടുത്തുന്നു.
പാണ്ഡ്യരുടെയും ചേരന്മാരുടെയും ചോളരുടെയും പുരാതന തലസ്ഥാനങ്ങളെ കീഴടക്കിയതിനെക്കുറിച്ചുള്ള ഒരു പരാമർശമായാണിത് കരുതപ്പെടുന്നത്.
വെമ്പായിലെ യുദ്ധം
ചാലൂക്യരുടെ സാമന്തരായ ഗംഗരാജ്യത്തിലേക്കുള്ള പാണ്ഡ്യന്മാരുടെ കടന്നുകയറ്റത്തെ വെൽവിക്കുടി ദാനത്തിന്റെ ഫലകത്തിൽ വിവരിച്ചിരിക്കുന്നു.
വെമ്പെയിൽ നടന്ന യുദ്ധത്തിൽ പടിഞ്ഞാറൻ ചാലൂക്യ രാജാവിനെ പാണ്ഡ്യ രാജാവ് പരാജയപ്പെടുത്തിയെന്ന് അതിൽ പരാമർശിച്ചിരിക്കുന്നു.
അതിനെത്തുടർന്ന്, ഒരു ഗംഗ രാജകുമാരിയെ പാണ്ഡ്യ രാജാവിന്റെ മകൻ വിവാഹം കഴിച്ചു.
പരാജയപ്പെട്ട പടിഞ്ഞാറൻ ചാലൂക്യ രാജാവ് കീർത്തിവർമൻ രണ്ടാമനായിരിക്കമെന്നു കരുതപ്പെടുന്നു.
അതിനാൽ ചാലൂക്യ രാജ്യത്തിന്റെ തെക്കൻ പ്രദേശം പാണ്ഡ്യന്മാരുടെ അധീനതയിൽ വന്നു.
മാരാത്ത് കുന്ന്
തൃശ്ശൂർജില്ലയിലെ വടക്കാഞ്ചേരിയിലാണ് മാരാത്ത് കുന്ന് സ്ഥിതിചെയ്യുന്നത്.
ഏഴാം വാർഡായ ഈ പ്രദേശത്ത് ഐ ടി സി , ഹർഷൻ പൊതുവായനശാല എന്നിവ കൂടാതെ പാലക്കൽ ക്ഷേത്രം, ഗ്യാസ് ഗോഡൗൺ എന്നിവയും സ്ഥിതിചെയ്യുന്നു.
പാലക്കൽ വേല  ഇവിടുത്തെ സവിശേഷതയാണ്.
കരുമത്ര റോഡ് വഴിയാണ് ഇവിടെ എത്തിചേരാവുന്നതാണ്.
വടക്കാഞ്ചേരിയിലെ റെയിൽവേ സ്റ്റേഷനിലേക്കുള്ള വഴി കടന്നുപോകുന്നത് ഇതുവഴിയാണ്.
മാരായമംഗലം ദേശമാതൃക ഇംഗ്ലീഷ് വിലാസം https://ml.wikipedia.org/wiki/%E0%B4%AE%E0%B4%BE%E0%B4%B0%E0%B4%BE%E0%B4%AF%E0%B4%AE%E0%B4%82%E0%B4%97%E0%B4%B2%E0%B4%82_%E0%B4%A6%E0%B5%87%E0%B4%B6%E0%B4%AE%E0%B4%BE%E0%B4%A4%E0%B5%83%E0%B4%95
പുരാലിഖിത വിജ്ഞാനീയം , സ്ഥലനാമ പഠനം , സാഹിത്യം , വാങ്‌മൊഴി പാരമ്പര്യം ,  തുടങ്ങി ദേശചരിത്രാന്വേഷണത്തിൻ്റെ സമസ്ത മേഖലകളെയും ഉൾകൊള്ളുന്ന കേരളത്തിലെ ആദ്യ ശാസ്ത്രീയമായ ദേശപഠന കൈപ്പുസ്തകമാണ് മാരായമംഗലം ദേശമാതൃക .
ഇത് മലനാട്ടിലെ ഒരു ദേശത്തെക്കുറിച്ചുള്ള വിസ്തൃതമായ ദേശവർണ്ണന ആകുന്നു.
പഠനക്രമം
പ്രാചീന നെടുങ്ങനാട്ടിലെ കുലുക്കല്ലൂർ ഗൃഹത്തിലെ ഒരു ദേശമാണ് മാരായമംഗലം (10.52.42 North, 76.15.24 East).
അത് തൂതപ്പുഴയുടെ തീരത്തു സ്ഥിതിചെയ്യുന്നു.
കുരുക്കളയൂർ മന്നാട്ട് എന്ന് തിരുവല്ലാ ചെപ്പേടുകളിൽ രേഖപ്പെടുത്തിക്കാണാം.
2004-ൽ മാരായമംഗലം ഹൈസ്കൂൾ ഹെഡ്മാസ്റ്ററുടെ സംഘാടനത്തിൽ അധ്യാപകരുടെയും കുട്ടികളുടെയും ഒരു സംഘം രൂപീകരിച്ച് അതിനു മാരായമംഗലം ദേശചരിത്രാന്വേഷണ സമിതി എന്നു നാമകരണം ചെയ്യുകയുണ്ടായി.
കെ. ഗോവിന്ദൻ, സി.ബാബു, ദേവകുമാർ എന്നീ അധ്യാപകർ ദേശചരിത്രാന്വേഷണത്തിനു നേതൃത്വം കൊടുത്തു.
കുട്ടികളും അധ്യാപകരും ചേർന്നു ശേഖരിച്ച വസ്തുതകൾ ശാസ്ത്രീയമായ വിശകലനം ചെയ്തെടുത്തു.
അതിൽ പഠനം, മാപ്പുകൾ, രേഖാചിത്രങ്ങൾ, അനുബന്ധങ്ങൾ തുടങ്ങിയവ ചേർക്കപ്പെട്ടു.
അത് 2006-ൽ മാരായമംഗലം ദേശമാതൃക എന്ന പേരിൽ ഒരു കൈപ്പുസ്തകമായി പ്രസിദ്ധീകരിക്കപ്പെട്ടു.
ഉപജീവന കൃഷി ചെയ്യുന്ന സമൂഹങ്ങൾക്കും ചില കാർഷികേതര സമൂഹങ്ങൾക്കും ഗ്രാമങ്ങൾ ഒരു സാധാരണ സമൂഹമായിരുന്നു.
ഗ്രാമനാമത്തിൻ്റെ അന്വേഷണമാണ് ആദ്യം ചെയ്തത്.
ഒപ്പംതന്നെ പറമ്പു തിരിച്ചുള്ള ആവാസ സമൂഹങ്ങളെക്കുറിച്ചും അന്വേഷിച്ചു.
ഒരു മാതൃകാ ചോദ്യാവലി തെയ്യാറാക്കി ഗ്രാമത്തിലെയും സമീപദേശങ്ങളിലെയും കളരികൾ, സ്‌കൂളുകൾ, ആരാധനാലയങ്ങൾ, വീടുകൾ, വ്യക്തികൾ എന്നിവയുടെ വിവരശേഖരണം നടത്തി.
ഇവയെ ശാസ്ത്രീയമായി അപഗ്രഥിച്ച് ഒരു ഡാറ്റാബേസ് തെയ്യാറാക്കി.
ഒരു ഗ്രാമം എന്നത് സാധാരണയായി ഒരു ഗ്രാമീണ പശ്ചാത്തലത്തിൽ കാണപ്പെടുന്ന ഒരു ചെറിയ വാസസ്ഥലമാണ്.
രണ്ടായിരം ഏക്കറിലധികം വരുന്ന മാരായമംഗലം ദേശം വിവിധ ജനവിഭാഗങ്ങളുടെ സാന്നിധ്യംകൊണ്ട് ശ്രദ്ധേയമാണ്.
പറമ്പുതിരിച്ചുള്ള അന്വേഷണങ്ങൾ പല വിവരങ്ങൾക്കും വഴിവെച്ചു.
ഉദാഹരണത്തിന് അഞ്ചാംപുലി എന്ന് പേരുള്ള ഒരു കളരിയുടെ അന്വേഷണമായിരുന്നു.
ഇത് അഞ്ചു പുലികളെ കൊന്ന ഒരു പൂർവ്വികന്റെ ഐതിഹ്യത്തോട് ബന്ധപ്പെടുത്തിയ ഒരു വിശ്വാസമായിരുന്നു.
എന്നാൽ അഞ്ചാമ്പിരി എന്നത്, ഏറാമ്പിരി കോവിലകംപോലെ, നെടുങ്ങനാട്ടിലെ  അഞ്ചാമത്തെ സ്ഥാനിയുടെതാവാമെന്ന് കണ്ടെത്തുകയുണ്ടായി.
വെങ്ങുന്നാട് ക്ഷേത്രസമീപത്തെ കോവിലകം പറമ്പും അവിടത്തെ അനേകം കുഴബിംബങ്ങളും പഠനവിധേയമാക്കി.
മാരായമംഗലം ഹൈസ്ക്കൂൾ പറമ്പിലെ നന്നങ്ങാടികൾ ബ്രിട്ടീഷ് രേഖകളിൽ പരാമൃഷ്ടമാണ്.
അവ മുഴുവൻ രേഖപ്പെടുത്തപ്പെട്ടു.
ഈ കുഴകൾ മഹാശിലാ കാലത്തു നിർമ്മിതമായ ആയുധങ്ങളുടെ ആരാധനയുമായി ബന്ധപ്പെട്ടതായിരിക്കാമെന്നും കണ്ടെത്തി.
മഹാകവി കൊടുങ്ങല്ലൂർ കുഞ്ഞുകുട്ടൻ തമ്പുരാന്റെ കുലുക്കമില്ലാവൂർ ഗൃഹം എന്ന കൃതി ഒരു നൂറ്റാണ്ടു മുമ്പുള്ള ദേശചരിത്രമാണ്.
മുന്നംമുറയ്ക്കു പെരുമാക്കൾ ഭരിച്ചകാല- ത്തിന്നും പഴേദശയിലീമലയാളനാട്ടിൽ ചിന്നുന്ന സത്യ നിലകൊട്ടിവരുന്നതായി- ട്ടിന്നും ചിലർക്കറിവെഴും കഥയൊന്നുചൊല്ലാം
നെടുങ്ങനാടൻ ഗ്രാമവ്യവസ്ഥ - ഒരു മാരായമംഗലം ദേശമാതൃക എന്ന പഠനത്തിൻ്റെ ഉള്ളടക്കം ഇപ്രകാരമാകുന്നു: തട്ടകവും കാവുകളും - ഗ്രാമസംസ്കൃതിയുടെ രൂപീകരണം നെടുങ്ങനാട്ടു പടനായരും തട്ടകവും സൂര്യചന്ദ്രന്മാരും പട്ടിപ്പറമ്പും മാരായമംഗലത്തെ അംശക്കച്ചേരി മുളയങ്കാവും സമീപ കാവുകളും പെരുംതൃക്കോവിൽ ക്ഷേത്രവും പത്തു മനകളും കോട്ടകൾ ക്ഷേത്രങ്ങളാകുന്നത് കളരികളും പടപ്പറമ്പുകളും മാവുണ്ടശ്ശേരി ക്ഷേത്രവും ഉരാളാരും കയ്യാങ്കളിപ്പറമ്പുകൾ പട്ടിശ്ശേരിയും നെടുങ്ങാടിമാരും കുലുക്കമില്ലാവൂർ അംശം - ആദിമ ജനവാസ മേഖലകൾ സ്ഥലനാമ പഠനം ഭൂമിയും  ജനങ്ങളും ഭൂവിതരണവും ഗ്രാമത്തിലെ സാമ്പത്തിക വിതരണവും നികുതിയും ജനങ്ങൾ വിളകൾ തറക്കൽ മേനോന്മാർ
ഒരു പ്രദേശം, ഒരു സംസ്ഥാനം, ഒരു താലൂക്ക്, ഒരു നഗരം, ഒരു പട്ടണം, ഒരു ഗ്രാമം, അല്ലെങ്കിൽ ഒരു അയൽപക്കം എന്നിങ്ങനെ ഭൂമിശാസ്ത്രപരമായി അതിരുകളുള്ള ഒരു പ്രദേശത്തെ ചരിത്രത്തിന്റെ പഠനമാണ് പ്രാദേശിക ചരിത്രം.
എന്നാൽ ചിലപ്പോൾ അത് ഒരു പഠനമാതൃകയായി ഉയർത്തപ്പെട്ടേക്കാം.
മാരായമംഗലം ദേശമാതൃകയുടെ (2006)  രചന പിൽക്കാലത്ത് നെടുങ്ങനാടിൻ്റെ ചരിത്ര രചനക്ക് (2012) നിമിത്തമായി.
നെടുങ്ങനാടൻ ഗ്രാമങ്ങളിലെ കാവു-തട്ടകങ്ങളെക്കുറിച്ചു മുളയങ്കാവിനെ മാതൃകയാക്കി പഠിക്കപ്പെട്ടു.
ചെറുപ്പുളശ്ശേരി , പട്ടാമ്പി , ഒറ്റപ്പാലം പ്രദേശങ്ങളിലെ സ്വാതന്ത്ര്യ സമര പ്രവർത്തനങ്ങൾ ഇതിലൂടെ അനാവരണം ചെയ്യപ്പെട്ടു.
അറിയപ്പെടാതിരുന്ന അനേകം വ്യക്തികളുടെ പ്രവർത്തനങ്ങൾ ഇതിലൂടെ വെളിച്ചംകണ്ടു.
പി. കൃഷ്ണപിള്ള , എ.കെ. ഗോപാലൻ തുടങ്ങിയവരുടെ സന്ദർശനങ്ങൾ രേഖപ്പെടുത്തപ്പെട്ടു.
സർവ്വോപരി കേരള ചരിത്ര ഗവേഷകർ ഒരു മാതൃകാ ദേശചരിത്ര പഠനമായി ഇതിനെ കാണുകയും ചെയ്തു.
മാരാമൺ കൺവൻഷൻ ഇംഗ്ലീഷ് വിലാസം https://ml.wikipedia.org/wiki/Maramon_Convention
മാർത്തോമ്മാ സഭയുടെ ഒരു പോഷകസംഘടനയായ മാർത്തോമ സുവിശേഷ പ്രസംഗ  സംഘത്തിന്റെ ആഭിമുഖ്യത്തിൽ എല്ലാവർഷവും നടത്തിവരുന്ന ക്രിസ്തീയ കൂട്ടായ്‌മയാണ് മാരാമൺ കൺവൻഷൻ.
ഏഷ്യയിലെ ഏറ്റവും വലിയ ക്രിസ്തീയ കൂട്ടായ്‌മയായി ഇത് കണക്കാക്കപ്പെടുന്നു .
എല്ലാ വർഷവും ഫെബ്രുവരി മാസം പത്തനംതിട്ട ജില്ലയിലെ മാരാമണ്ണിൽ പമ്പാനദിയുടെ തീരത്താണ് കൺവൻഷൻ നടത്തപ്പെടാറുള്ളത്.
8 ദിവസം നീണ്ടു നിൽക്കുന്ന കൺവൻഷൻ 1896-ലാണ് ആരംഭിച്ചത്.
122-മത് കൺവൻഷൻ 2017 ൽ ആയിരുന്നു.
മാരാമൺ പരിസരത്തുള്ള എല്ലാ മാർത്തോമ്മാ ഇടവകകളിലേയും ജനങ്ങൾ ഒരാഴ്ച്ച മുൻപു തന്നെ പന്തൽകെട്ടുവാനുള്ള ഓല, മുള തുടങ്ങിയ സാമഗ്രികളുമായി പമ്പാതീരത്തെത്തി പന്തൽ നിർമ്മാണത്തിനു സഹായിക്കുന്നു.
ഏകദേശം ഒരുലക്ഷത്തി അൻപതിനായിരം (150,000) ആളുകൾക്ക് ഒരേ സമയം ഇരിക്കുവാൻ സൗകര്യമുള്ള പന്തലാണ് നിർമ്മിക്കുന്നത്.
വലിയ പന്തലിനടുത്തായി കൊച്ചുകുട്ടികളുമായി വരുന്ന സ്ത്രീകൾക്കായി കുട്ടിപന്തലുമുണ്ട്.
കൺവൻഷൻ നഗറിനടുത്തായി വിവിധ ഇടവകകളുടേയും, ക്രിസ്തീയ സ്ഥാപനങ്ങളുടേയും സ്റ്റാളുകളും വിശ്വാസികളുടെ സൌകര്യത്തിനായി ക്രമീകരിച്ചിരിക്കും.
മാരാമൺ കൺവൻഷൻ 2008 - കോഴഞ്ചേരി ഭാഗം മാരാമൺ കൺവൻഷൻ 2009 - മാരാമൺ ഭാഗം ചിത്രങ്ങൾ 2008 കൺ വൻഷൻ നഗർ പന്തലിനുള്ളിൽ വിശ്വാസികൾ സ്റ്റാളുകൾ സ്റ്റാളുകൾ ചവറുകൾ അവലംബം Maramon Convention എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://in.news.yahoo.com/indiaabroad/20080209/r_t_ians_nl_general/tnl-kerala-set-for-asia-s-biggest-christ-b9e311f.html
മാരവൈരി രമണി ഇംഗ്ലീഷ് വിലാസം https://ml.wikipedia.org/wiki/Maaravairi_ramaNi ത്യാഗരാജസ്വാമികൾ
ത്യാഗരാജസ്വാമികൾ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് മാരവൈരി രമണി .
ഈ കൃതി നാസികാഭൂഷണിരാഗത്തിൽ ആദിതാളത്തിലാണ് ചിട്ടപ്പെടുത്തിയിരിക്കുന്നത്.
മാരവൈരി രമണി മഞ്ജുഭാഷിണി അനുപല്ലവി
ക്രൂര ദാനവേഭ വാരണാരി ഗൗരി ചരണം
കർമ്മ ഭാണ്ഡ വാര നിഷ്കാമ ചിത്ത വരദേ ധർമ്മ സംവർധിനി സദാ വദനഹാസേ ശുഭഫലദേ
അവലംബം പുറത്തേക്കുള്ള കണ്ണികൾ ബോംബെ എസ്. ജയശ്രീയുടെ ആലാപനം
മാരവർമ്മൻ രാജസിംഹൻ III ഇംഗ്ലീഷ് വിലാസം https://ml.wikipedia.org/wiki/Maravarman_Rajasimha_III പാണ്ഡ്യസാമ്രാജ്യം Early Pandya polity കൂൺ പാണ്ഡ്യൻ നെടുഞ്ചെളിയൻ I നെടുഞ്ചെളിയൻ II ആദ്യകാല മധ്യകാല പാണ്ഡ്യന്മാർ കടുങ്ങോൻ (c. 590–620)/(c. 560–590) Maravarman Avanichulamani (c. 620–645)/(c. 590–620) Cheliyan Chendan (c. 654–670)/(c. 620–650) അരികേസരി മാരവർമൻ (പരാങ്കുശൻ) (c. 670–700)/(c. 650–700) കൊച്ചടൈയൻ രണധീരൻ (c. 700–730) മാരവർമൻ രാജസിംഹൻ ഒന്നാമൻ (c. 730–765)/(c. 730–768) Srimara Srivallabha (c. 815–862) Varaguna II (c. 862–880)/(c. 862–885) മാരവർമ്മൻ രാജസിംഹൻ III (c. 900–915) ക സ തി
ദക്ഷിണേന്ത്യയിലെ ആദ്യകാല മധ്യകാല പാണ്ഡ്യ രാജ്യത്തിന്റെ (എ.ഡി. 6-10 നൂറ്റാണ്ട്) അവസാനത്തെ പ്രധാന രാജാവായിരുന്നു മാരവർമ്മൻ രാജസിംഹ മൂന്നാമൻ ( ആർസി 900-915 എഡി).
പരാന്തക വീരനാരായണന്റെ ( ആർസി 880-900 എഡി) മകനും പിൻഗാമിയും ആയിരുന്നു അദ്ദേഹം.
വലിയ സിന്നമന്നൂർ പ്ലേറ്റുകളുടെ നിർമ്മാതാവാണ് ഇദ്ദേഹം.
പരാന്തക വീരനാരായണന്റെയും വനവൻ മഹാദേവിയുടെയും ( കൊങ്കു ചേര രാജകുമാരി ) പുത്രനായിരുന്നു രാജസിംഹൻ.
ചോള രാജാവായ പരാന്തക ഒന്നാമൻ ( ആർസി 907–55) എഡി 910-ൽ പാണ്ഡ്യ പ്രദേശങ്ങൾ ആക്രമിക്കുകയും മധുര പിടിച്ചെടുക്കുകയും ചെയ്തു (അതിനാൽ ചോളന് "മധുരൈ കൊണ്ട" അല്ലെങ്കിൽ മധുരയെ കീഴടക്കിയവൻ എന്ന പദവി ലഭിച്ചു).
രാജസിംഹ രണ്ടാമൻ ശ്രീലങ്കൻ രാജാവായ കസ്സപ അഞ്ചാമന്റെ സഹായം സ്വീകരിച്ചു.
പക്ഷെ നിർണ്ണായകമായ വേളൂർ യുദ്ധത്തിൽ ചോളന്മാരാൽ പരാജയപ്പെട്ടു.
രാജസിംഹൻ പാണ്ഡ്യ രാജ്യം വിട്ട് പലായനം ചെയ്ത് ശ്രീലങ്കയിൽ വർഷങ്ങളോളം താമസിച്ചു.
തന്റെ രാജകീയ ചിഹ്നങ്ങൾ പോലും ശ്രീലങ്കയിൽ ഉപേക്ഷിച്ചാണ് അദ്ദേഹം ചേര രാജ്യത്ത് അഭയം കണ്ടെത്തിയത്.
മലയ് ദ്വീപസമൂഹം ഇംഗ്ലീഷ് വിലാസം https://ml.wikipedia.org/wiki/Malay_Archipelago
തെക്കുകിഴക്കേ ഏഷ്യയ്ക്കും ആസ്ട്രേലിയയ്ക്കും നടുവിലുള്ള ഒരു മഹാ ദ്വീപ സമൂഹമാണ് മലയ് ദ്വീപസമൂഹം .
ഇതിനെ മലയ് ലോകമെന്നും (മലയ് വേൾഡ്) ഇന്തോ-ആസ്ട്രേലിയൻ ആർക്കിപ്പെലാഗോ എന്നും ഈസ്റ്റിൻഡീസ് എന്നുമെല്ലാം വിളിക്കുന്നു.
മറ്റു ചില പേരുകളിലും ഇത് അറിയപ്പെടാറുണ്ട്.
മലയ് റെയ്സിൽ നിന്നാണ് ഇതിനീ പേരു ലഭിച്ചത്.
ഇന്ത്യൻ മഹാസമുദ്രത്തിന്റെയും പസിഫിക് മഹാസമുദ്രത്തിന്റെയും മധ്യേ സ്ഥിതി ചെയ്യുന്ന 25000-ത്തോളം ദീപുകളെ ഇത് ഉൾക്കൊള്ളുന്നു.
കരയും കടലും ഉൾപ്പെടെ 2 മില്യൻ കി.
പ്രദേശത്തോളം ഇത് പരന്ന് കിടക്കുന്നു.
ബ്രുണൈ , ഈസ്റ്റ് മലേഷ്യ, കിഴക്കൻ തിമൂർ, ഇന്തോനേഷ്യ , സിംഗപ്പൂർ , ഫിലിപ്പീൻസ് തുടങ്ങിയ രാജ്യങ്ങളെയെല്ലാം ഇത് ഉൾക്കൊള്ളുന്നു.
ഭൂമിശാസ്ത്രപരമായി ഈ ദ്വീപുസമൂഹം ലോകത്തിലെ സജീവ അഗ്നി പർവതങ്ങൾ സ്ഥിതി ചെയ്യുന്ന മേഖലകളിലെന്നാണ്.
ടെക്ടോണിക് ചലനങ്ങൾ മൂലമുണ്ടായ ധാരാളം പർവതങ്ങൾ ഉണ്ടിവിടെ.
അതിൽ ലോകത്തിലെ എറ്റവും വലിയ പർവതങ്ങളിലൊന്നായ മലേഷ്യയിലെ സബാഹിലുള്ള കിനബാലു, ഇന്തോനേഷ്യയിലെ പാപുവയിലുള്ള പാൻകാക് ജയ തുടങ്ങിയവ ഉൾപ്പെടുന്നു.
ലോകത്തിലെ എറ്റവും വലിയ അഗ്നി പർവത സ്ഫോടനം നടന്നത് ഈ ദ്വീപസമൂഹത്തിൽ ഉൾപ്പെടുന്ന ഇന്തൊനേഷ്യയിലെ ക്രാക്കത്തോവ ദ്വീപിലാണ്.
1863 ആഗസ്റ്റ് 26ന് നടന്ന അഗ്നിപർവത സ്ഫോടനത്തിന്റെ ശബ്ദം 3500 കിമി അകലെയുള്ള ആസ്ട്രേലിയയിൽ പോലും കേട്ടുവെന്നു പറയപ്പെടുന്നു.
ജനവാസമില്ലാത്ത ദ്വീപാണെങ്കിലും ഇതിനെ തുടർന്നുണ്ടായ സുനാമി സുമാത്ര, ജാവ തീരങ്ങളിലെ 36000ലധികം പേരുടെ ജീവനെടുത്തു.
380 മില്യൻ ജനങ്ങൾ ഈ മേഖലയിൽ അതിവസിക്കുന്നു.
ലോകത്തിലെ എറ്റവും ജനസംഖ്യ കൂടിയ ദ്വീപായ ജാവ ദ്വീപ് ഈ മേഖലയിലാണ്.
ഇവിടെ അതിവസിക്കുന്ന ജനങ്ങളിൽ ഭൂരിഭാഗവും അസ്ട്രോനേഷ്യൻ വിഭാഗക്കാരും പടിഞ്ഞാറൻ മലയോ-പോളിനേഷ്യൻ ഭാഷ സംസാരിക്കുന്നവരുമാണ്.
ഇസ്ലാം, ക്രിസ്ത്യൻ, ബുദ്ധ, ഹിന്ദു മതക്കാരാണ് ഈ മേഖലകളിൽ ഭൂരിഭാഗവും.
മലയ് ദ്വീപസമൂഹം എന്നത് ഇരുപത് ലക്ഷം ചതുരശ്രകിലോമീറ്റർ കരയും കടലും ഉൾപ്പെടെയുള്ള പ്രദേശമാണ്.
25000 ലധികം ദ്വീപുകൾ ഈ മേഖലയിലുണ്ട്.
ഇതിനെ വിവിധ ചെറിയ മേഖലകളാക്കിത്തിരിക്കാം ഇന്തോനേഷ്യ സുമാത്ര ദ്വീപുകൾ ഗ്രേറ്റർ സുമാത്ര ലെസ്സർ സുമാത്ര മലാക്കു ദ്വീപുകൾ ഫിലിപ്പീൻ ദ്വീപസമൂഹം ന്യൂഗിനിയയും ചുറ്റുമുള്ള ദ്വീപസമൂഹങ്ങളും
ആറ് വലിയ ദ്വീപുകൾ ന്യൂഗിനിയ , ബോർനിയോ , സുമാത്ര , സുലവേസി , ജാവ , ലുസോൺ എന്നവയാണ്.
അവലംബം പുറത്തേയ്ക്കുള്ള കണ്ണികൾ Wallace, Alfred Russel .
The Malay Archipelago , വാല്യം I , വാല്യം II .
Art of Island Southeast Asia , a full text exhibition catalog from The Metropolitan Museum of Art
2°56′S 107°55′E ﻿ / ﻿ 2.933°S 107.917°E ﻿ / -2.933; 107.917
മലയൻ ടപ്പിർ ഇംഗ്ലീഷ് വിലാസം https://ml.wikipedia.org/wiki/Malayan_tapir
തെക്കുകിഴക്കൻ ഏഷ്യയിലെ ഉഷ്ണമേഖലാ മഴക്കാടുകളിലാണ് മലയൻ ടാപ്പിറുകൾ അധിവസിക്കുന്നത്.
മലേഷ്യ , തായ്‌ലാന്റ് , മ്യാൻമാർ , ഇന്തോനേഷ്യ , കംബോഡിയ , ലാവോസ് മുതലായ രാജ്യങ്ങളിലാണ് മലയൻ ടാപ്പിറുകളെ കണ്ടുവരുന്നത്.
ഇവ ഏഷ്യൻ ടാപ്പിർ എന്നും അറിയപ്പെടുന്നു.
ടാപ്പിറിന്റെ 4 ഉപവംശങ്ങളെ പല രാജ്യങ്ങളിലായി കണ്ടുവരുന്നു.
ഏഷ്യയിൽ കണ്ടുവരുന്ന ഒരേയൊരു ഉപവംശവും ഏറ്റവും വലിപ്പമുള്ളവയുമാണ് മലയൻ ടാപ്പിർ.
ഇവയുടെ ശരീരഭാരം 300 കിലോയിൽ അധികം വരും.
ഇവയുടെ ശാസ്ത്രീയ നാമം ടാപിറസ് ഇൻഡികസ്( ഇംഗ്ലീഷ് : Tapirus indicus ) എന്നാണ്.
IUCN-ന്റെ കണക്കുപ്രകാരം ടാപ്പിറുകൾ വംശനാശം നേരിടുന്ന ജീവികളുടെ പട്ടികയിൽ പെടുന്നു.
ഇവയുടെ എണ്ണം കുറഞ്ഞുക്കൊണ്ടിരിക്കുന്നു.
മലയൻ ടാപ്പിറുകളുടെ പ്രധാന ഭീഷണി മനുഷ്യനും കടുവയുമാണ്.
കടുവ ചില സമയങ്ങളിൽ ഇവയെ വേട്ടയാടാറുണ്ട്.
എണ്ണപ്പന കൃഷിയ്ക്കും മറ്റുമായി വനം വ്യാപകമായി നശിപ്പിക്കപ്പെടുന്നതിനാൽ ഇവയുടെ വാസസ്ഥലം നഷ്ടമാകുന്നു.
ഇവ  രാത്രി കാലങ്ങളിൽ സഞ്ചരിക്കയും പകൽ സമയം വിശ്രമിക്കയുമാണ് ചെയ്യുന്നത്.
കൂടുതൽ സമയവും ഇവ ഒറ്റയ്ക്ക് സഞ്ചരിക്കുന്നു.
ജലസാമീപ്യമുള്ള പ്രദേശങ്ങളിൽ ഇവയെ കണ്ടുവരുന്നു.
ഇവയുടെ പ്രധാന ആഹാരം പുല്ലുകൾ, പഴങ്ങൾ, ഓലകൾ, കൊമ്പുകൾ മുതലായവ ആണ്.
ഇവയുടെ പുറംതൊലി കട്ടിയും ഉറപ്പുള്ളതുമാണ്.
മലയൻ (ചിത്രശലഭം) ഇംഗ്ലീഷ് വിലാസം https://ml.wikipedia.org/wiki/Megisba_malaya
ദക്ഷിണ ഏഷ്യയിൽ കാണപ്പെടുന്ന ചെറിയിരു പൂമ്പാറ്റയാണ് മലയൻ (Malayan).
ശാസ്ത്രനാമം: Megisba malaya .
ശ്രീലങ്ക മുതൽ തെക്കേ ഇന്ത്യതൊട്ട് ബംഗാൾ വരെയുള്ള പ്രദേശങ്ങളിലും ആസാമിലും മ്യാൻമറിലും ഈ ശലഭത്തെ കണ്ടുവരുന്നു.
ചിത്രശാല മലയൻ അവലംബം പുറം കണ്ണികൾ Megisba malaya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലയൻ പറക്കും ലിമർ
കേരളത്തിലെ പറക്കും അണ്ണാൻ അഥവാ പാറാൻ എന്ന ജീവിയോട് രൂപസാദൃശ്യമുള്ള കിഴക്കൻ ഏഷ്യൻ രാജ്യങ്ങളിൽ കാണപ്പെടുന്ന ഒരു ജീവിയാണ് മലയൻ പറക്കും ലിമർ ( Malayan flying lemur /Sunda flying lemur / Sunda Colugo)
ഇത് മരത്തിൻമുകളിൽ ജീവിയ്ക്കുകയും രാത്രികാലങ്ങളിൽ സജീവമാവുകയും ചെയ്യുന്നു.
മലവരമ്പൻ ഇംഗ്ലീഷ് വിലാസം https://ml.wikipedia.org/wiki/Nilgiri_Pipit
ദക്ഷിണേന്ത്യയിലെ പശ്ചിമഘട്ടത്തിൽ കാണപ്പെടുന്ന വംശനാശഭീഷണി നേരിടുന്ന ഒരു തദ്ദേശീയ പക്ഷിയാണ്‌ മലവരമ്പൻ അഥവാ നീലഗിരി പിപ്പിറ്റ് .
വാലുകുലുക്കിപ്പക്ഷിയുടെ കുടുംബക്കാരനാണെങ്കിലും കാഴ്ചയിൽ വാനമ്പാടിയോടാണ് പിപ്പിറ്റുകൾക്ക് സാമ്യം കൂടുതൽ.
കേരളത്തിൽ കാണപ്പെടുന്ന മറ്റൊരിനം പിപ്പിറ്റ് ആയ വയൽ വരമ്പനിൽ നിന്ന് ഇവയെ വേർതിരിക്കുന്ന ഒരു സവിശേഷത മലകളിൽ കൂടു കെട്ടി ജീവിക്കുകയും ശത്രുക്കളിൽ നിന്ന്‌ രക്ഷ തേടാൻ മരങ്ങളെയും ചെടികളെയും ആശ്രയിക്കുകയും ചെയ്യുന്നു എന്നതാണ്.
അവലംബം Anthus nilghiriensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലയ് ഭാഷ ഇംഗ്ലീഷ് വിലാസം https://ml.wikipedia.org/wiki/Malay_language
ബ്രൂണെയ് , ഇന്തൊനേഷ്യ , മലേഷ്യ , സിംഗപ്പൂർ എന്നിവിടങ്ങളിൽ സംസാരിക്കപ്പെടുന്ന ഭാഷയണ് മലയ് ഭാഷ ( Malay / m ə ˈ l eɪ / ; മലയ് : Bahasa Melayu بهاس ملايو ) ആസ്ട്രോനേഷ്യൻ ഭാഷാഗോത്രത്തിൽ ഉൾപ്പെടുന്ന ഒരു ഭാഷയാണിത്.
29 കോടിയോളം ആൾക്കാർ ഈ ഭാഷ് സംസാരിക്കുന്നു അവലംബം
മലയൻ ആപ്പിൾ ഇംഗ്ലീഷ് വിലാസം https://ml.wikipedia.org/wiki/Syzygium_malaccense
പുഷ്പിക്കുന്ന സസ്യങ്ങളുടെ കൂട്ടത്തിൽ പെടുന്നതും , മലേഷ്യ ജന്മദേശവുമായ ഇടത്തരം വൃക്ഷമാണ് മലയൻ ആപ്പിൾ .
ഇവ മിർട്ടേസി സസ്യകുടുംബാംഗമാണ്.
നിത്യഹരിതമായി വളരുന്ന മലയൻ ആപ്പിൾ കേരളത്തിലെ കാലാവസ്ഥയിൽ നന്നായി വളരുന്നു.
നിരവധി ശാഖകളായി വളരുന്ന മരത്തിൽ ധാരാളം ഇലച്ചാർത്തുകൾ കാണപ്പെടുന്നു.
വേനൽക്കാലത്താണ് ഇവ പുഷ്പിക്കുന്നത്.
ചുവപ്പു നിറത്തിലുള്ള പൂക്കൾ ധാരാളമായി പൊഴിഞ്ഞ് വൃക്ഷച്ചുവട്ടിൽ ചുവന്ന വിരി ദൃശ്യമാകുന്നു.
ചിലപ്പോൾ വർഷത്തിൽ ഇവ പല പ്രാവശ്യം പുഷ്പിക്കുന്നു.
ഇവയുടെ കായ്കൾക്ക് വെള്ളനിറമാണ്.
മൂപ്പെത്തുമ്പോൾ ഇവ പിങ്ക് നിറമാകുന്നു.
നിരവധി പോഷകങ്ങൾ ഉള്ള പഴത്തിൽ നിന്നും പാനീയം നിർമ്മിക്കാവുന്നതാണ്.
മൂപ്പെത്തിയ കായ്കൾ അച്ചാറിടുവാൻ യോഗ്യമാണ്.
നാലു മുതൽ അഞ്ചു വർഷം പ്രായമാകുമ്പോൾ വൃക്ഷം ഫലം തന്നു തുടങ്ങും.
മലയൻ ആപ്പിൾ വീട്ടുവളപ്പിൽ തണൽ വൃക്ഷമായി വളർത്താവുന്നതാണ്.
അവലംബം പുറത്തേക്കുള്ള കണ്ണികൾ Syzygium malaccense എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലയൻ കടുവ
കടുവ യുടെ ഒരു ഉപവംശമായ മലയൻ കടുവ തെക്കുകിഴക്കൻ ഏഷ്യയിലെ മലയൻ ഉപദ്വീപിന്റെ തെക്കൻ ഭാഗങ്ങളിലാണ് കണ്ടുവരുന്നത്.
മലേഷ്യ , തായ്‌ലൻഡ്‌ മുതലായ രാജ്യങ്ങളിലാണ് ഇവയുള്ളത്.
ഇവയുടെ ശാസ്ത്രീയ നാമം: Panthera Tigris Jacksoni എന്നാണ്.
മുമ്പ് മലയൻ കടുവകളെ ഇൻഡോ-ചൈനീസ്‌ കടുവകളുടെ ഉപവംശമായി കരുതിയിരുന്നു.
എന്നാൽ 2004-ൽ ഈ കടുവകൾ പുതിയ ഒരു ഉപവംശമാണെന്ന് പഠനങ്ങളിൽ തെളിഞ്ഞു.
മലയൻ കടുവയുടെ കരുത്തും ശക്തിയും മൂലം അവ വസിക്കുന്ന ചുറ്റുപാടിൽ മറ്റു മൃഗങ്ങളുടെ ഭീഷണി ഒട്ടും ഇല്ല.
മനുഷ്യൻ തന്നെയാണ് മലയൻ കടുവയുടെ ഏറ്റവും വലിയ ഭീഷണി.
പ്രധാനമായും വേട്ടയാടലും, വനനശീകരണം മൂലം സ്വാഭാവിക വാസസ്ഥലം നഷ്ടപ്പെടുന്നതുക്കൊണ്ടും കടുവകളുടെ എണ്ണം അപകടത്തിലായിരിക്കയാണ്.
IUCN-ന്റെ കണക്കുപ്രകാരം കടുവയുടെ എല്ലാ ഉപവംശങ്ങളും വംശനാശ ഭീഷണി നേരിടുന്ന ജീവികളുടെ പട്ടികയിൽപ്പെടുന്നു.
മലയൻ കടുവകൾ ഏകദേശം 500-700 എണ്ണം മാത്രം ഉണ്ടാകുമെന്നാണ് കണക്ക്.
മലയൻ കടുവയുടെ പ്രധാന ആഹാരം മാൻ , കാട്ടുപന്നി , കരടി മുതലായവ ആണ്.
അപുർവ്വമായി കന്നുകാലി, ആട് മുതലായ വളർത്തുമൃഗങ്ങളെയും ഇരയാക്കുന്നു.
പ്രതേൃകതകൾ
മലയൻ കടുവകൾ മറ്റു ഉപവംശങ്ങളെ അപേക്ഷിച്ച് ഉയരം കുറഞ്ഞവയാണ്.
ആൺ കടുവയുടെ ശരീര ഭാരം ഏകദേശം 100-120 കിലോ.
ഗ്രാമും പെൺ കടുവയുടെ ശരീര ഭാരം ഏകദേശം 100 കിലോ.
ഇവയുടെ ആയുസ്സ് 15-20 വർഷം വരെ ആണ്.
കടുവകൾ നീന്താൻ സമർത്ഥരാണ്.
ാണ്
മലയർ
കേരളത്തിലെ പാലക്കാട് , തൃശൂർ , എറണാകുളം , കണ്ണൂർ , കാസർഗോഡ് എന്നീ ജില്ലകളിൽ വസിക്കുന്ന പട്ടികജാതി-വർഗ ജനവിഭാഗമാണ് മലയർ .
പാലക്കാടും തൃശൂരും എറണാകുളത്തും ഉള്ള മലയർ ഗിരിവർഗക്കാരാണ് .
അത്യുത്തര കേരളത്തിൽപ്പെട്ടവർ പട്ടികജാതിയിൽപ്പെട്ടവരാണെങ്കിലും ഗിരിജനങ്ങളല്ല.
മലയരിൽ കൊങ്ങമലയർ, നാട്ടുമലയർ എന്ന് രണ്ടു  വിഭാഗമുള്ളതായി പറയപ്പെടുന്നു.
വേടത്തിയുടെയും വേടന്റെയും വേഷം ധരിച്ച പാർവതീപരമേശ്വരന്മാരുടെ സന്തതികളാണ് തങ്ങളെന്ന് നാട്ടുമലയരും, ശൂർപ്പണഖയുടെ സന്തതിപരമ്പരയാണ് തങ്ങളെന്ന് കൊങ്ങമലയരും വിശ്വസിക്കുന്നു.
നാട്ടുമലയർ മരുമക്കത്തായികളും കൊങ്ങമലയർ മക്കത്തായികളുമാണ് .
മന്ത്രവാദം, വൈദ്യം, തെയ്യാട്ടം എന്നിവ ഉത്തരകേരളത്തിലെ മലയരുടെ മുഖ്യകുലത്തൊഴിലുകളാണ്.
തേൻ , മരമഞ്ഞൾ , കുവനൂറ് തുടങ്ങിയ വനവിഭവങ്ങളുടെയും ഔഷധങ്ങളുടെയും ശേഖരണം ഈ മലവർഗക്കാരുടെ തൊഴിലാണ്.
വാദ്യകലാ പാരമ്പര്യവും ഇവർക്കുണ്ട് .
മലയർ അത്യുത്തരകേരളത്തിൽ തെയ്യം കെട്ടി ആടാറുണ്ട്‌  .
കുട്ടിച്ചാത്തൻ (കരിങ്കുട്ടിച്ചാ ത്തൻ, പൂക്കുട്ടിച്ചാത്തൻ), ഭൈരവൻ, പൊട്ടൻ, ഗുളികൻ, ഉച്ചിട്ട, കുറത്തി, പഞ്ചുരുളി, വിഷ്ണുമൂർത്തി, കണ്ഠാകർണൻ രക്തേശ്വരി, രക്തചാമുണ്ഡി, മടയിൽച്ചാമുണ്ഡി എന്നിവ മലയന്മാരുടെ തെയ്യങ്ങളിൽ മുഖ്യമാണ്.
അവർ അഗ്നിനൃത്തം ചെയ്യും.
`ഒറ്റക്കോല' മായി കെട്ടിയാടുന്ന വിഷ്ണുമൂർത്തി മേലേരി(അഗ്നി കൂമ്പാരം) യിൽ വീഴാറു്.
പൊട്ടൻതെയ്യവും തീയിൽ വീഴും.
ഉച്ചിട്ട കനലിൽ ഇരിക്കും.
മലയർ ആടി (കർക്കടം) മാസത്തിൽ വേടനാട്ടം നടത്തും.
അത്യുത്തരകേരളത്തിലെ മലയരും കോഴിക്കോട് ജില്ലയിലെ പാണരും ` കോതാമൂരിയാട്ടം ' (ഗോദാവരിയാട്ടം) എന്നൊരു നാടകീയ കലാനിർവഹണ ത്തിൽ ഏർപ്പെടാറു്. മലയർ മാന്ത്രികരാണ്. ഉച്ചബലി , നിണബലി , തീയാട്ടം തുടങ്ങിയ ചില അനുഷ്ഠാന കർമങ്ങൾ അവർക്കിടയിൽ പൊതുവെ കണ്ടു വരുന്നു. മന്ത്രവാദക്രിയകളിൽ അവരെല്ലാം ഏർപ്പെടാറു്. ഒടി, മുഷ്ടി, മറിവ്, മാരണം, സ്തംഭനം, വശ്യം തൊട്ടുള്ള ആഭിചാര ക്രിയകൾ അവർ ചെയ്തുവന്നിരുന്നു വത്രെ. ക്ഷുദ്രദോഷങ്ങളും മറ്റും കു പിടിച്ച് പ്രതിക്രിയ ചെയ്യുന്ന `പാനപിടിയും മന്ത്രവാദവും' ഇന്ന് നാമമാത്രമായിത്തീർ ന്നിരിക്കുകയാണ്.
ഗർഭബലിസംബന്ധ മായി മലയർ `മലയൻ കെട്ട്' എന്ന കർമം നടത്താറു്.
പഞ്ചവർണപ്പൊടികൾ കൊ് ദേവതാരൂപങ്ങൾചിത്രീകരി ക്കുകയും, പിണിയാളെ ബാധിച്ച ദേവതകളുടെ കോലം കെട്ടിയാടുകയുമാണ് മലയൻകെട്ടിന്റെ പ്രത്യേകത.
കണ്ണേറ്, നാവേറ് , വീക്കം, കരപ്പൻ തുടങ്ങിയവ നീക്കാൻ അവർ തോലുഴിയ്യൻ (തച്ചുമന്ത്ര വാദം) നടത്തും.
ഉച്ചബലി, മാടബലി, കുഴിബലി, ഊഞ്ചബലി തുടങ്ങിയ മാന്ത്രിക ബലിക്രിയകളും മലയർ നടത്തി വന്നിരുന്നു.
കുടിലിന്റെ വടക്കുവശം ശവം തല വടക്കായി കുഴിച്ചിടുകയാണ് ഇവർ ചെയ്യുന്നത്.
ഇതും കാണുക വേടൻ വേട്ടുവ
ലെഫ്റ്റ്നന്റ് (സൈനിക റാങ്ക്)
ഇന്ത്യൻ കരസേനയിലെ ഒരു കമ്മീഷൻ ചെയ്ത ഓഫീസർ റാങ്കാണ് " ലെഫ്റ്റനന്റ് " ( Lieutenant ).
സൈനിക പരിശീലനം കഴിഞ്ഞ ഒരു സൈനികോദ്യോഗസ്ഥന് ലഭിക്കുന്ന ആദ്യ റാങ്കാണിത്.
അധികാരശ്രേണിയിൽ ക്യാപ്റ്റനു താഴെയാണ് ഈ പദവിയുടെ സ്ഥാനം.
ലെബനീസ് ജനത ഇംഗ്ലീഷ് വിലാസം https://ml.wikipedia.org/wiki/Lebanese_people Part of a series of articles on Lebanese people Coat of arms of Lebanon Lebanese people Lebanese people by religion : Lebanese Muslims Shia Sunni Druze 1 Lebanese Christians Maronite Eastern Orthodox Melkite Protestant Communities Native communities outside of Lebanon : Cyprus Syria
Lebanese diaspora :
Europe Germany France United Kingdom Sweden Greece Spain
Overseas United States Canada Australia New Zealand Argentina Brazil Mexico Colombia Uruguay Chile Ecuador Venezuela Haiti Jamaica Paraguay Ivory Coast Senegal Sierra Leone South Africa